মাধবপুর প্রতিনিধি ॥ মাধবপুরে অসহায় দুই শিশু মায়ের কোল ফিরে পেয়েছে। তবে এর জন্য শিশু দুটির মা-কে অনেক কাঠখড় পোহাতে হয়েছে। দুই শিশুর বাবা হলেন, মাধবপুর উপজেলার ঘিলাতলী গ্রামের দেওয়ান আবেদের পুত্র দেওয়ান বাবুল। তাদের মা হলেন ব্রাহ্মনবাড়িয়া জেলার সরাইল উপজেলাধীন নোয়াগাও গ্রামের মৃত আবুলালের কন্যা হোসেনা আক্তার। সংশ্লিষ্ট সূত্রে জানা গেছে, ২০১২ সালে দেওয়ান বাবুলের সাথে বিয়ে হয় হোসেনা আক্তারের। বিয়ের পর তাদের ঔরসে ১টি কন্যা ও ১টি পুত্র সন্তান জন্ম নেয়। এর পরপরই যৌতুকের জন্য শুরু হয় হোসেনার উপর নির্যাতন। সন্তানদের ভবিষ্যতের কথা চিন্তা করে বিধমা মা ও ভাই ৫৫ হাজার টাকা জামাতা বাবুলকে দিতে বাধ্য হয়। টাকা পাওয়ার পর ও মেয়ের শ্বশুর বাড়ির লোকজনের অত্যাচার চলতে থাকে। পরে ...